شەفەق
نیوز/ ئاژانس خەوەری رۆیتەرز، ئمڕوو یەکشەممە، راپۆرت کوڵیگ وە ڤیدیۆ بڵاو کرد، مناڵەیلیگ
لە هەرێم کوردستان نشان دەێد، ک باس ئەزموونیان لە مقەیەتیکردن دارەیل کەن وەخاتر بڵاوکردن
هوشیاری ژینگە.
لەو
راپۆرتە ک یەک خولەک وشەش چرکە وەپی چوود، و ئاژانس شەفەق نیوز ئەڵگەردانی کرد، مناڵەیلیگ
لە هەرێم کوردستان باس کەن چوین مقەیەتی ئەو دارەیلە کەن ک ئەرک مقەیەتیکردنیان وەپیان
دریاگە، و زیایکردن هوشیارکردن ژینگەیی و خوازین رووبەرەیل سەو، تایبەت لە شار سلێمانی.
کە سەرەتای
راپۆرتەگە بڕیگ مناڵ ئاشکرای ناو خوەیان کەن، ئیجا هەر کەسیگ ئویشێد: یە دارەگەمە.
لەناو
سیمای ئاویاریکردن دارەیلیگ بویچگ وەدەس مناڵەیل، راپۆرتەگە ئویشێد" مناڵەیلیگ
ئەرکدار وە دارەیلیگ کریان تا مقەیەتییان بکەن، وەخاتر جویلەهاوردن وە هوشیاری لەباوەت
خوازین رووبەرەیل سەوز.
یەکیگ
لە مناڵەیگ ئویشێد: لە سەرەتا برادەرم داریگ داشت،  و من نەیاشتم، و خوەشم هات منیش داریگ بیاشتام،
ئەراوە داوا لە باوگم کردم داریگ ئەرام بارێد، ئەویش چیە شارەوانی و یەکیگ ئەرام هاورد،
و یە سێ ساڵە خوەم ئاوی دەم.
مناڵەگە
هەمیش ئویشێد: دارەگە دەسکردە ئەوزەڵکردن، وئیمە لە سای نیشیمن.
